**З А П И С Н И К**

Са дванаесте седнице Привременог органа Општине Жагубица, са заседања у периоду од 22.12. до 29.12.2023.године.

**ЗАСЕДАЊЕ 22.12.2032.ГОДИНЕ**

Дванаеста седница Привременог органа Општине Жагубица, одржана је у сали Општинског већа Општине Жагубица, са почетком у 12,00 часова.

Седницу је сазвао и њоме председавао председник Привременог органа господин Сафет Павловић. На почетку седнице, а на основу извештаја секретара о присуству, председник је констатовао да седници присуствују сви чланови и секретар Привременог органа Општине Жагубица, као и руководилац Одељења за буџет и финансије Тања Милошевић.

Председник је констатовао да постоји кворум за рад и пуноважно одлучивање на седници. Пре утврђивања дневног реда, председник је предложио усвајање записника са предходне седнице. Нико од чланова Привременог органа није ставио примедбе на текст записника једанаесте седнице, а након изјашњавања, председник је констатовао да је записник са једанаесте седнице Привременог органа Општине Жагубица, одржане 11.12.2023..године усвојен једногласно.

За дванаесту седницу, која је одржана 22.12.2023.године, председник Привременог органа, предложио је следећи:

**Д Н Е В Н И Р Е Д**

1. Предлог Одлуке о измени и допуни Одлуке о буџету Општине Жагубица за 2023.годину (седми ребаланс);
2. Предлог Решења о давању сагласности на педлог Уговора Јасиково д.о.о. Београд-Земун од 21.12.2023.године;
3. Предлог Решења по жалби Грујућ Пауна из Вуковца.

**РАД ПО ДНЕВНОМ РЕДУ**

1. **Предлог Одлуке о измени и допуни Одлуке о буџету Општине Жагубица за 2023.годину**

Председник Привременог органа, пре отварање расправе, обавестио је чланове, да је Предлог Одлуке о измени и допуни Одлуке о буџету Општине Жагубица за 2023.годину, у складу са чланом 10.Пословника Привременог органа Општине Жагубица, разматрао Савет за буџет и финансије и да је савет после разматрања предлога, исти прихватио и упутио на даљу надлежност, са предлогом да Привремени орган исти усвоји у целини.

У уводном излагању у име предлагача, руководилац Одељења за буџет и финансије Тања Милошевић, упознала је присутне са разлозима израде седмог ребаланса и структуром планираних прихода и расхода и додала, да укупни приходи и примања као и укупни расходи и издаци буџета са отплатом кредита са наведеном изменом и допуном Одлуке о буџету мењају се и износе 753.212.626,00 динара.

После горе наведеног образложења, председник Привременог органа, отворио је расправу поводом разматрања прве тачке дневног реда.

Пријављених за учешће у расправи није било, па је председник закључио расправу и предлог ставио на гласање.

По спроведеном јавном гласању, председник је констатовао да је Привремени орган Општине Жагубица, на 12.седници, одржаној 22.12.2023.године, једногласно усвојио Предлог Одлуке о измени и допуни Одлуке о буџету Општине Жагубица за 2024.годину.

1. **Предлог Решења о давању сагласности на предлог Уговора Јасиково д.о.о. Београд Земун од 21.12.2023.године**

Дискусије, поводом разматрања друге тачке дневног реда није било. Након гласања, председник је констатовао да је:

Привремени орган Општине Жагубица на седници, одржаној 22.12.2023.године, једногласно се усвојио одлуку, којом се даје сагласност на предлог Уговора Јасиково д.о.о. Београд - Земун од 21. 12. 2023.године, о финансирању изградње и реконструкције путева на подручју Ветроелектране ''Јасиково'', чији је саставни део и прегледна карта путева, који ће бити закључен између Општине Жагубица (инвеститора) и Јасиково д.о.о. Београд-Земун (финансијера).

1. **Предлог Решења по жалби Грујић Пауна из Вуковца**

Дискусије није било, поводом разматрања треће тачке дневног реда, а након гласања, председник Привременог органа је констатовао да је Привремени орган Општине Жагубица, једногласно усвојио Решење, којим се жалба Грујић Пауна из Вуковца одбија као неоснована.

Усвајањем наведеног решења, исцрпљен је дневни ред 12.седнице - заседање 22.12.2023.године.

Крај заседања у 12 часова и 30 минута.

**ЗАСЕДАЊЕ 25.12.2023.ГОДИНЕ**

На почетку седнице, а на основу извештаја секретара о присуству, председник је констатовао да седници присуствују сви чланови и секретар Привременог органа Општине Жагубица.

Након констатације о постојању кворума, председник Привременог органа, предложио је следећи:

**Д Н Е В Н И Р Е Д**

1. Предлог Решења о утврђивању престанка функције вршиоцу дужности директора ЈКП „Белосавац“ Жагубица, због истека мандата;
2. Предлог Решења о именовању директора ЈКП „Белосавац“ Жагубица;
3. Предлог Решења о утврђивању престанка функције вршиоцу дужности директора ЈП за планирање и управљање пројектима Општине Жагубица, због истека мандата;
4. Предлог Решења о именовању директора ЈП за планирање и управљање пројектима Општине Жагубица.

Предложени дневни ред, једногласно је усвојен у целини, без предлога за измену-допуну дневног реда.

**РАД ПО ДНЕВНОМ РЕДУ**

1. **Предлог Решења о утврђивању престанка функције вршиоцу дужности директора ЈКП „Белосавац“ Жагубица**

Пријављених за учешће у расправи није било. По извршеном гласању, преседник Привременог органа, констатовао је да је једногласно усвојен предлог Решења, којим се утврђује да је Милосављевић Ненаду, из Крепољина, престала функција вршиоца дужности директора Јавног комуналног предузећа ''Белосавац'' Жагубица због истека периода на који је именован – мандата.

1. **Предлог Решења о именовању директора ЈКП „Белосавац“ Жагубица**

Поводом разматрања друге тачке дневног реда, такође није било расправе. После

гласања, председник је констатовао да је Привремени орган Општине Жагубица, једногласно усвојио предлог Решења, којим се Ненад Милосављевић**,** мастер инжењер грађевинарства из Крепољина именује за директора Јавног комуналног предузећа „Белосавац „ Жагубица на период од 4 године.

1. **Предлог Решења о утврђивању престанка функције вршиоцу дужности директора ЈП за планирање и управљање пројектима Општине Жагубица, због истека мандата**

Дискусије није било, а након извршеног гласања, председник је утврдио да је Привремени орган Општине Жагубица, једногласно усвојио предлог Решења, којим се утврђује да је Јовчи (Аранђел) МИЛОВАНОВИЋ**,** дипл. дефектологу из Жагубице, престала функција вршиоца дужности директора Јавног предузећа за планирање и управљање пројектима општине Жагубица, због истека периода на који је именован – мандата.

1. **Предлог Решења о именовању директора ЈП за планирање и управљање пројектима Општине Жагубица.**

Дискусије није било, а након извршеног гласања, председник је утврдио да је Привремени орган Општине Жагубица, једногласно усвојио предлог Решења, којим се

Јовча (Аранђел) Миловановић**,** дипл. дефектолог из Жагубице, именује за директора Јавног предузећа за планирање и управљање пројектима општине Жагубица на период од 4. године.

Усвајањем наведеног решења, исцрпљен је дневни ред 12.седнице - заседање 25.12.2023.године.

Крај заседања у 12 часова и 25 минута.

**ЗАСЕДАЊЕ 26.12.2023.ГОДИНЕ**

На почетку седнице, а на основу извештаја секретара о присуству, председник је констатовао да седници присуствују сви чланови и секретар Привременог органа Општине Жагубица.

Након констатације о постојању кворума, председник Привременог органа, предложио је следећи:

**Д Н Е В Н И Р Е Д**

1. **Предлог Решења о давању сагласности Јавном предузећу за планирање и управљање пројектима Општине Жагубица за закључивање и потписивање појединачних уговора за вршење услуга**

Предложени дневни ред, једногласно је усвојен у целини, без предлога за измену-допуну дневног реда.

**РАД ПО ДНЕВНОМ РЕДУ**

1. **Предлог Решења о давању сагласности Јавном предузећу за планирање и управљање пројектима Општине Жагубица за закључивање и потписивање појединачних уговора за вршење услуга**

Председник Привременог органа, отворио је расправу поводом разматрања наведене тачке дневног реда. Како није било пријављених за учешће у расправи, предлог је ставио на гласање.

Након гласања, председник је констатовао да је Привремени орган општине Жагубица на својој седници одржаној 26. 12. 2023.године, једногласно усвојио предлог Решења, којим се Јавном предузећу за планирање и управљање пројектима општине Жагубица даје сагласност за закључивање и потписивање појединачних Уговора за вршење услуга ЈП за планирање и управљање пројектима општине Жагубица за потребе општине а у складу са Програмом пословања ЈП за 2023.годину, Програмом 1. Путна инфраструктура, програм 2. Локални развој и просторно планирање за 2023. годину .

После усвајања наведеног предлога, председник је закључио рад 12.седнице Привременог органа Општине Жагубица-заседање 26.12.2023.године у 12 часова и 15 минута.

**ПРИВРЕМЕНИ ОРГАН ОПШТИНЕ ЖАГУБИЦА**

Број: I-06-82-1-1/2023

 **С Е К Р Е Т А Р П Р Е Д С Е Д Н И К**

Томислав Милојевић Сафет Павловић

**ЗАПИСНИЧАР**

Десанка Цојкић